text: 70-årig efterlyst: Mangler livsvigtig medicin
  19 februar 2017 kl. 18.38
  Mogens Steenkjær Mortensen har natten til søndag forladt sit hjem Juelsminde.
  I nedtrykt tilstand forlod 70-årige Mogens Steenkjær Mortensen sit hjem i Juelsminde i nat. Han efterlyses nu af politiet, fordi han er afhængig af livsvigtig medicin.
  Mogens Steenkjær Mortensen er kørt afsted i sin grå Opel Astra med nummerpladen VN 34 983.
  - Det er sådan en sag, hvor vi ikke aner, hvor vi skal kigge hen. Han kan være kørt i alle retninger, siger Jørn Lindhardt, vagtchef ved Sydøstjyllands Politi, til TV SYD.
  Mogens beskrives som 170-175 centimeter høj, kraftig af bygning, kort gråt hår, bærer firkantede briller, iført grå trøje med knapper og V-hals, sorte bukser og sorte træsko.
  Har man set noget, kan man ringe til Sydøstjyllands Politi på 114. 
  Opdatering: Den 70-årige mand er fundet.
  Efterlysning https://t.co/MBfpENx2nO pic.twitter.com/5rtyKd0s7k
  
  